**ธีรศิลป์ แดงดา** (ชื่อเล่น **มุ้ย**; เกิดวันที่ 6 มิถุนายน พ.ศ. 2531) เป็นนักฟุตบอลกองหน้าทีมชาติไทย ปัจจุบันเล่นให้กับบีจี ปทุม ยูไนเต็ด ในไทยลีก ก่อนหน้านี้ธีรศิลป์เคยลงเตะให้กับซานเฟรซ ฮิโรชิมะ และ ชิมิซุ เอส-พัลส์ ในเจลีกของประเทศญี่ปุ่น นอกจากนี้ยังเคยลงเล่นกับอูเด อัลเมริอา ในลาลิกาของสเปน

ประวัติ
-------

ธีรศิลป์ แดงดา เกิดที่จังหวัดสุรินทร์ มีบิดาชื่อ พ.อ.อ.ประสิทธิ์ แดงดา กับมารดาชื่อกาญจนา ซึ่งเป็นชาวจังหวัดสุรินทร์ และธีรศิลป์มีน้องสาวหนึ่งคนชื่อ ธนีกาญจน์ แดงดา ซึ่งเป็นนักกีฬาฟุตบอลหญิงทีมชาติไทย ทั้งนี้ ธีรศิลป์สำเร็จการศึกษาระดับชั้นมัธยมศึกษาตอนปลายจากโรงเรียนอัสสัมชัญธนบุรี โดยเขาได้เป็นหนึ่งในนักฟุตบอลเยาวชนของโรงเรียนอัสสัมชัญธนบุรีด้วย ซึ่งได้รับคำชมจากเพื่อนร่วมรุ่นและผู้ฝึกสอนของโรงเรียนอัสสัมชัญธนบุรีว่าเป็นนักฟุตบอลที่เก่งและสามารถเคลื่อนไหวไปกับลูกบอลได้อย่างรวดเร็ว

ฟุตบอลสโมสร
-----------

### จ่าอากาศและราชประชา

ธีรศิลป์ เริ่มเล่นฟุตบอลกับสโมสรฟุตบอลโรงเรียนจ่าอากาศ ใน ไทยลีกดิวิชั่น 1 ฤดูกาล 2547/48 ในวัยแค่ 17 ปี ซึ่งเขาไม่ค่อยมีโอกาสลงเล่นมากนัก แต่ก็สามารถทำประตูได้ 3 ประตูจากการลงเล่นแค่ 6 นัด ซึ่งในขณะนั้นยังเล่นในตำแหน่ง กองกลางตัวรุก 

ปี พ.ศ. 2549 ธีรศิลป์ย้ายไปเล่นให้กับราชประชา เอฟซี ในฟุตบอลถ้วยพระราชทานประเภท ข และตกรอบแบ่งกลุ่ม โดยธีรศิลป์ได้ลงเล่นในตำแหน่งกองหน้ามากขึ้น และสามารถทำประตูได้ถึง 9 ประตู จากการลงเล่น 18 นัด รวมทั้งจ่ายให้เพื่อนทำประตูถึง 5 ครั้ง

ฤดูกาล 2550 ธีรศิลป์ถูกยืมตัวมาเล่นให้กับโรงเรียนจ่าอากาศอีกครั้งในช่วงครึ่งฤดูกาลแรก

### เมืองทองยูไนเต็ด (ครั้งที่ 1)

จากนั้นช่วงครึ่งฤดูกาล (เลก 2) ธีรศิลป์ได้ย้ายลงมาเล่นให้สโมสรเมืองทองฯ ยูไนเต็ดในไทยลีกดิวิชั่น 2 ปี พ.ศ. 2550และเป็นนักฟุตบอลที่มีส่วนในการนำเมืองทองเป็นแชมป์ไทยลีกดิวิชั่น 2 ซึ่งผู้จัดการทีมของเมืองทองในขณะนั้นคือ โรเบิร์ต โปรคูเรอร์ ได้กล่าวเอ่ยชมว่า "ธีรศิลป์เริ่มมีทักษะและการเล่นที่ดีมากขึ้นจนมีหลายทีมทั้งในประเทศและนอกประเทศสนใจอยากได้ธีรศิลป์ได้ร่วมทีม ซึ่งตัวผมและสตาฟโค้ชทุกคนยังเชื่อมั่นได้เลยว่าเด็กคนนี้มีอนาคตที่สดใสแน่นอน" ซึ่งในฤดูกาลนี้ธีรศิลป์ได้ลงเล่น 15 นัด ทำประตูได้ 7 ประตู จ่ายให้เพื่อนทำประตูได้ 2 ครั้ง

### เมืองทอง ยูไนเต็ด (ครั้งที่ 2)

#### ฤดูกาล 2552

ในปี พ.ศ. 2552 ธีรศิลป์ได้กลับมาเซ็นสัญญาย้ายมาร่วมทีมเมืองทอง ยูไนเต็ด ที่ในขณะนั้น โค้ชแต๊ก อรรถพล บุษปาคม เป็นผู้ฝึกสอน โดยย้ายแบบไม่มีค่าตัว หลังจากเคยเล่นให้สโมสรนี้มาแล้วในระดับดิวิชั่น 2 และได้ลงสนามในไทยพรีเมียร์ลีกเป็นนัดแรกเมื่อวันที่ 8 มีนาคม พ.ศ. 2552 ในเกมส์ที่เปิดบ้านชนะการท่าเรือไทย 3-0 ซึ่งเขาเป็นคนยิงประตูแรกให้ทีมขึ้นนำ และนัดนี้ถือเป็นการลงเล่นในลีกสูงสุดของไทยเป็นครั้งแรกของเจ้าตัวด้วยซึ่งเขาสามารถนำสโมสรคว้าแชมป์ไทยพรีเมียร์ลีก เป็นสมัยแรกของสโมสร ซึ่งนอกจากธีรศิลป์แล้วยังมีนักเตะที่เป็นกำลังหลักสำคัญในการช่วยสโมสรคว้าแชมป์คือ ดักโน เซียกา ซึ่งเป็นดาวยิงสูงสุดของสโมสรในฤดูกาลนั้นที่ทำไป 10 ประตู, ซูมาโฮโร ยายา, สุริยา ดอมไธสง และในฤดูกาลนี้ธีรศิลป์ยิงได้ 7 ประตู

#### ฤดูกาล 2553

ในฤดูกาลนี้ธีรศิลป์ได้ลงเล่นเป็นตัวจริงมากขึ้นถึงแม้จะติดเกมส์ของทีมชาติและมีอาการบาดเจ็บทั้งเกมส์ในลีก,ทีมชาติ และเกมส์ชิงแชมป์สโมสรเอเชียอย่าง เอเอฟซีคัพ แต่เขาก็ยังเป็นกำลังหลักสำคัญของสโมสรในการคว้าแชมป์ไทยพรีเมียร์ลีก ซึ่งเป็นครั้งที่ 2 ของสโมสรเทียบเท่า บีอีซี เทโรศาสน ธนาคารกรุงไทย และแอร์ฟอร์ซ ยูไนเต็ด นอกจากนั้นเขายังยิงได้ในรายการเอเอฟซีคัพ รอบสิบหกทีมสุดท้ายสุดท้ายที่สโมสรเจอกับอัล รายยัน สโมสรฟุตบอลจากประเทศกาตาร์ แต่ก็ต้องตกรอบในรอบแปดทีมสุดท้ายในนัดทีเจอกับอัล อิตติฮัด จากซีเรีย ไปด้วยผล 2-1

#### ฤดูกาล 2554

เมื่อหลังจบศึกการเล่น ฟุตบอลโลก 2014 รอบคัดเลือกในโซนเอเชีย ให้กับทีมชาติไทย ธีรศิลป์ได้กลับมาช่วยต้นสังกัดอีกครั้ง ซึ่งในฤดูกาลนี้สโมสรเมืองทองได้สร้างความยิ่งใหญ่ในวงการฟุตบอลไทยอีกครั้งด้วยการซื้อร็อบบี ฟาวเลอร์ อดีตกองหน้าตัวเก่งของสโมสรฟุตบอลลิเวอร์พูล และ คริสเตียน ควาคู มาช่วยธีรศิลป์ในการเพิ่มเกมส์รุกให้มีความหลากหลายมากขึ้น ซึ่งในฤดูกาลนี้ธีรศิลป์นำทีมไปเล่นในรายการ เอเอฟซีคัพ (ซึ่งตกรอบมาจาก เอเอฟซีแชมเปียนส์ลีก 2554 รอบคัดเลือก) โดยเมืองทองอยู่กลุ่มเดียวกับ สโมสรฟุตบอลทัมปิเนสโรเวอร์, ฮานอย ทีแอนด์ที และวีบี สปอร์ต คลับ ธีรศิลป์ได้ยิงประตูในรอบแบ่งกลุ่ม 2 ลูก ในนัดที่เมืองทองเปิดบ้านเอาชนะ ฮานอย ทีแอนด์ที ไป 4-0 (ยิง 2 ประตูเดียวในนัดนี้) และเมืองทองก็เป็นแชมป์กลุ่มแล้วทะลุมาในรอบ 16 ทีมสุดท้ายเจอกับอัล อะห์เอ็ด และธีรศิลป์สามารถยิงประตูได้ในนัดนี้ แต่ก็ต้องตกรอบในรอบ 8 ทีมสุดท้ายในนัดที่เจอกับ คูเวต เอสซี ซึ่งแพ้ไป 1-0 และใน ไทยพรีเมียร์ลีก ซึ่งในฤดูกาลนี้ธีรศิลป์ยิงได้ 13 ประตู และทำแฮตทริกได้ 1 ครั้งในนัดที่พบกับบางกองกล๊าสที่เมืองทองชนะด้วยผล 6-2

#### ฤดูกาล 2555

ก่อนที่ ไทยพรีเมียร์ลีก 2555 จะเปิดฤดูกาลสโมสรเมืองทองได้ซื้อนักเตะโควตาต่างชาติเข้ามาช่วยธีรศิลป์ในการทำเกมส์รุกในแดนกองหน้า หลังจากที่ฤดูกาลที่แล้วไม่ค่อยประสบความสำเร็จอย่างที่ควร โดยซื้อนักเตะอย่าง มารีโอ ยูโรฟสกี, อัดนัน บาราคัท, เปาลู รังเฌล ประตูแรกที่ธีรศิลป์ยิงได้ในไทยลีกนัดแรกคือเกมส์ที่เมืองทองเปิดบ้านเอาชนะ สโมสรฟุตบอลการท่าเรือไทย ไป 5-1 ธีรศิลป์ยังทำแฮตทริกได้ในนัดที่เมืองทองบุกไปเอาชนะบีบีซียู เอฟซี ได้ 1-8 ส่วนใน ไทยคม เอฟเอคัพ 2555 รอบก่อนรองชนะเลิศที่เมืองทองเจอกับอาร์มี่ ยูไนเต็ด ซึ่งธีรศิลป์ก็ยิงไป 1 ประตู แต่ก็แพ้ด้วยผล 3-2 และในโตโยต้า ลีกคัพ 2555 ธีรศิลป์จะยิงประตูไม่ได้แต่ก็ช่วยจ่ายให้เพื่อนทำประตู 2 ครั้ง และเมื่อจบการแข่งขัน ไทยพรีเมียร์ลีก 2555 เมืองทองยูไนเต็ดเป็นแชมป์ไทยพรีเมียร์ลีกสมัยที่ 3 ซึ่งสามารถสร้างสถิติไม่แพ้สโมสรใดในฤดูกาลนี้ ซึ่งธีรศิลป์ก็ได้รับรางวัลดาวซัลโวร่วมกับ คลีตัน โอลิเวียรา ซิลวา นักฟุตบอลชาวบราซิลของบีอีซี เทโรศาสน ด้วยการทำประตูไป 24 ประตู และยังได้รับรางวัล กองหน้ายอดเยี่ยมประจำปี พ.ศ. 2555 ของไทยพรีเมียร์ลีก เป็นสมัยแรกของเจ้าตัว

#### หลังจากจบฤดูกาล 2555

หลังจบศึก ไทยพรีเมียร์ลีก 2555 ไปประมาณ 1 เดือน ธีรศิลป์ได้กลับไปอยู่ที่จังหวัดสุรินทร์ร่วมกับครอบครัว ซึ่งในช่วงนั้นมีข่าวลือเกี่ยวกับการย้ายตัวของธีรศิลป์มากมายทั้งจะย้ายไปอยู่ในลีกฟุตบอลเกาหลี,ออสเตรเลีย และสโมสรฟุตบอลเฆตาเฟ จาก ลาลิกาสเปน ได้ยื่นข้อเสนอเป็นเงิน 10 ล้านบาทมาให้สโมสรเมืองทองแต่ก็ได้รับการปฏิเสธไป แต่ก็มีข่าวที่ทำให้แฟนบอลชาวไทยดีใจกันทั้งประเทศคือ สโมสรฟุตบอลอัตเลติโกเดมาดริด จากลาลิกาสเปน ซึ่งเป็นสโมสรพันธมิตรกับเมืองทองได้เชิญธีรศิลป์เข้าไปร่วมทดสอบการเล่นกับสโมสรเป็นเวลา 1 เดือน ที่ ประเทศสเปนและพร้อมจัดที่พักกับรถรับส่ง ซึ่งทั้งทางธีรศิลป์และสโมสรเมืองทองได้ตอบตกลงกับทางอัตเลติโกเดมาดริดและมีกำหนดการไปร่วมฝึกซ้อม ในวันที่ 8 มกราคม พ.ศ. 2556 และหลังจากนั้นธีรศิลป์ได้ถูกเรียกในนาม ฟุตบอลทีมชาติไทย เพื่อไปแข่งขัน เอเอฟเอฟ ซูซูกิ คัพ 2012 ที่ประเทศไทยและประเทศมาเลเซียเป็นเจ้าภาพร่วม

#### ฤดูกาล 2556

##### อัตเลติโกเดมาดริด (ไปทดสอบการเล่น)

ในฤดูกาล 2556 ธีรศิลป์เดินทางไปทดสอบฝีเท้ากับสโมสรฟุตบอลอัตเลติโกเดมาดริด ที่ประเทศสเปน พร้อมกับผู้ฝึกสอน อุทัย บุญเหมาะ ที่บินไปอบรมผู้ฝึกสอน และนักเตะเยาวชนของสโมสรฟุตบอลเอสซีจี เมืองทอง ยูไนเต็ด อีก 9 ราย อย่างกษิดิ์เดช เวทยาวงศ์, เสกสิทธิ์ ศรีใส, ตามีซี หะยียูโซะ, กิตติศักดิ์ โฮชิน, ณัฐพล เปี่ยมพลาย, นนทวัฒน์ กลิ่นจำปาศรี, วีระวัฒน์ เกิดปั้น, พิชา อุทรา, พิพรรธพล ทับไทร ก็เดินทางไปเพาะบ่มฝีเท้ากับเจ้ามุ้ยด้วยเช่นเดียวกัน โดยเดินทางไปจากสนามบินสุวรรณภูมิตั้งแต่วันที่ 9 มกราคม 2556  และถึงประเทศสเปนเมื่อวันที่ 10 มกราคม พ.ศ. 2556 ที่ผ่านมา ท่ามกลางการต้อนรับถึงสนามบินที่สเปนของตัวแทนสโมสรฟุตบอลอัตเลติโกเดมาดริด และธีรศิลป์ก็ได้ลงซ้อมประเดิมทดสอบฝีเท้ากับทีมสำรองชุดเบและชุดเซ โดยได้ไปซ้อมกับนักเตะชื่อดังของสโมสรอัตเลติโกเดมาดริด อาทิ ราดาเมล ฟัลกาโอ, อาร์ดา ทูรัน, เดียโก โกดิน ซึ่งมีผู้ฝึกสอนชุดใหญ่ของสโมสรอย่างดิเอโก ซิเมโอเน เป็นผู้ดูแลและคอยให้คำแนะนำและแท็กติกให้กับธีรศิลป์

##### เมืองทอง ยูไนเต็ด

ไฟล์:Teerasil Dangda In AFC Champion League 2013.jpgธีรศิลป์ลงเล่นให้เมืองทองยูไนเต็ดในปี พ.ศ. 2556
หลังจากกลับมาจากประเทศสเปน ธีรศิลป์ได้ลงเล่นให้กับเมืองทองยูไนเต็ดนัดแรกของฤดูกาล 2556 โดยเป็นการแข่งขันในรายการ ฟุตบอลถ้วยพระราชทาน ถ้วย ก พบกับทีมบุรีรัมย์ ยูไนเต็ด ซึ่งผลออกมาเมืองทองแพ้ไป 2-0 ต่อมาในเอเอฟซีแชมเปียนส์ลีก 2013 ในนัดเปิดสนามเอสซีจี สเตเดียม พบกับชอนบุกฮุนไดมอเตอร์ จากเคลีกของประเทศเกาหลีใต้ โดยผลเสมอกันไป 2-2 ในการแข่งขันไทยพรีเมียร์ลีก นัดแรกของฤดูกาล 2556 เมืองทองยูไนเต็ดพบกับสโมสรฟุตบอลทหารบก (อาร์มี่ ยูไนเต็ด) ซึ่งธีรศิลป์ยิงลูกแรกให้เมืองทองขึ้นนำ ก่อนที่ผลจะจบด้วยผล 2-1

### อัลเมริอา

ในวันที่ 5 กุมภาพันธ์ พ.ศ. 2557 สโมสรอูเด อัลเมริอา ในลาลิกาของสเปน ได้ยืมตัวธีรศิลป์ไปเล่นในฤดูกาล 2557-2558 เป็นเวลา 1 ฤดูกาล ภายใต้การคุมทีมของฟรันซิสโก คาเบียร์ โรดรีเกซ บิลเชซ กุนซือชาวสเปน พร้อมเงื่อนไขในการซื้อขาดหากทำผลงานได้ดี โดยธีรศิลป์จะได้สวมเสื้อหมายเลข 18 ลงเล่นให้กับอัลเมริอา ในวันที่ 17 กรกฎาคม 2557 ได้เปิดตัวอย่างเป็นทางการกับสโมสรที่สภาว่าการเมืองอัลเมริอา แคว้นอันดาลูซิอา ประเทศสเปน

วันที่ 23 สิงหาคม พ.ศ. 2557 ธีรศิลป์สร้างประวัติศาสตร์โดยการเป็นนักเตะชาวไทยคนแรกที่ได้ลงเล่นในลาลิกา เมื่อถูกเปลี่ยนตัวลงมาแทนเฟร์นันโด โซเรียโน มาร์โกในเกมลาลิกาที่อัลเมริอาเปิดบ้านเสมออัสปัญญ็อล 1-1 

ในลาลิกา ธีรศิลป์ไม่ค่อยได้รับโอกาสลงเล่นมากนัก โดยต้องตกเป็นตัวสำรองของโตเมร์ เฮเมด กองหน้าทีมชาติอิสราเอล และมักจะถูกส่งลงมาเล่นในช่วงท้ายเกม

วันที่ 5 ธันวาคม พ.ศ. 2557 ธีรศิลป์ถูกส่งลงสนามในฐานะตัวจริงเป็นนัดแรก ในการแข่งขันฟุตบอลชิงถ้วยโกปาเดลเรย์ รอบ 32 ทีมสุดท้าย นัดแรก โดยอัลเมริอาต้องออกไปเยือนเรอัลเบติสที่สนามเบนิโต บิยามาริน ซึ่งเกมส์นี้ถือเป็นดาร์บีแมตช์ของแคว้นอันดาลูซิอาอีกด้วย

การลงเล่นเป็นตัวจริงนัดแรกของธีรศิลป์ เขาสามารถยิงประตูแรกให้ต้นสังกัดได้สำเร็จ เมื่ออิบัน ซันเชซจ่ายบอลมาให้เขาหลุดเดี่ยวเข้าไปยิงประตูผ่านดานี คีเมเนซ ผู้รักษาประตูของเรอัลเบติส เข้าไปให้ทีมบุกมานำ 0-2 ก่อนจะจบลงด้วยชัยชนะ 3 - 4

ในต้นปี พ.ศ. 2558 ธีรศิลป์ได้ยกเลิกสัญญากับอัลเมริอา ทำให้ไม่ครบระยะเวลาสัญญา 1 ปี โดยจะกลับไปเล่นให้กับเมืองทอง ยูไนเต็ด ต้นสังกัดเดิม โดยให้เหตุผลว่าไม่สามารถปรับตัวได้ โดยเฉพาะเรื่องการสื่อสารหรือเรื่องภาษา ทำให้ธีรศิลป์ลงเล่นในลาลิกา 6 นัด ยิงไม่ได้เลยแม้แต่ประตูเดียว แต่ยิงได้ 1 ประตูในรายการโกปาเดลเรย์ จากการลงเล่น 4 นัด

### เมืองทอง ยูไนเต็ด (หลังกลับอัลเมริอา)

หลังจากธีรศิลป์ ตัดสินใจที่จะกลับเมืองทอง ยูไนเต็ด ในปี พ.ศ. 2558 โดยกลับมาก็ได้เล่นเกมอุ่นเครื่องพบกับทีมธนบุรี ซิตี้ ซึ่งธีรศิลป์สามารถทำประตูได้ แต่พอเริ่มเปิดลีก ไทยพรีเมียร์ลีก ในฤดูกาล 2558  ธีรศิลป์กลับฟอร์มตกอย่างน่าใจหายในช่วงต้น หลังจากนั้นก็คืนฟอร์ม ทำ2ประตูได้ในการแข่งขันโตโยต้า ลีกคัพ  พบกับทีม สงขลา ยูไนเต็ด ก่อนจะมาทำประตูแรกในไทยลีกนัดที่เยือน ราชนาวีหลังจากนั้นธีรศิลป์ผลงานดีขึ้น จนกลับมาทำผลงานได้ดีอย่างมาก ส่วนหนึ่งมาจากการที่ ดราแกน ทาลาจิค ให้ธีรศิลป์เล่นในตำแหน่งปีกซ้าย และสร้างสรรค์เกมรุกได้อย่างดี ก่อนจะจบฤดูกาล 2558 ด้วยผลงาน 11ประตู กับ 13 แอสซิตส์ (นับแค่ไทยลีก) ถ้ารวมทุกรายการยิงไป 14ลูก นอกจากนั้นในการแข่งขัน ช้าง เอฟเอคัพ  รอบรองชนะเลิศ ธีรศิลป์เป็นคนยิงประตูชัยในช่วงทดเวลาบาดเจ็บในนัดที่ชนะ อาร์มี่ ยูไนเต็ด  2-1 พาทีม เมืองทอง ยูไนเต็ดเข้าชิง ช้าง เอฟเอคัพ  ก่อนสุดท้ายจะแพ้ให้ บุรีรัมย์ ยูไนเต็ด ในนัดชิงชนะเลิศ

สถิติ
-----

### สโมสร

| สโมสร | ฤดูกาล | ลีก | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู | ลงเล่น | ประตู |
| --- | --- | --- | --- | --- | --- | --- | --- | --- | --- | --- | --- | --- |
| สโมสร | ลีก | คัพ | ลีกคัพ | สมาพันธ์ | รวม |
| ไทย | ลีก | เอฟเอคัพ | ลีกคัพ | เอเชีย | รวม |
| กองทัพอากาศ | 2005 | ดิวิชั่น 1 | 6 | 3 | — | — | — | 6 | 3 |
| ราชประชา | 2006 | ดิวิชั่น 2 | 18 | 9 | — | — | — | 18 | 9 |
| เมืองทอง ยูไนเต็ด | 2007 | ดิวิชั่น 2 | 15 | 7 | – | – | – | 15 | 7 |
| อังกฤษ | ลีก | เอฟเอคัพ | ลีกคัพ | ยุโรป | รวม |
| แมนเชสเตอร์ซิตี | 2007–08 | พรีเมียร์ลีก | 0 | 0 | 0 | 0 | 0 | 0 | – | 0 | 0 |
| สวิสเซอร์แลนด์ | ลีก | สวิสส์คัพ | ลีกคัพ | ยุโรป | รวม |
| กราสฮอปเปอร์ II | 2007–08 | 1. ลีกคลาสสิค | 6 | 1 | — | — | — | 6 | 1 |
| ไทย | ลีก | เอฟเอคัพ | ลีกคัพ | เอเชีย | รวม |
| ราชประชา | 2008 | ดิวิชั่น 2 | 8 | 6 | – | – | – | 8 | 6 |
| เอสซีจี เมืองทอง ยูไนเต็ด | 2009 | ไทยลีก | 25 | 7 | 1 | 0 | – | – | 26 | 7 |
| 2010 | 26 | 7 | 3 | 2 | — | 7 | 1 | 36 | 10 |
| 2011 | 26 | 13 | 5 | 5 | 3 | 1 | 8 | 4 | 42 | 23 |
| 2012 | 29 | 24 | 1 | 1 | 2 | 0 | — | 32 | 25 |
| 2013 | 32 | 16 | 4 | 4 | 2 | 1 | 5 | 0 | 43 | 21 |
| 2014 | 18 | 9 | 1 | 2 | 3 | 1 | 2 | 0 | 24 | 12 |
| สเปน | ลีก | โกปาเดลเรย์ | ลีกคัพ | ยุโรป | รวม |
| อูเด อัลเมริอา | 2014–15 | ลาลิกา | 6 | 0 | 4 | 1 | — | — | 10 | 1 |
| ไทย | ลีก | เอฟเอคัพ | ลีกคัพ | เอเชีย | รวม |
| เอสซีจี เมืองทอง ยูไนเต็ด | 2015 | ไทยลีก | 31 | 11 | 6 | 1 | 1 | 2 | — | 38 | 14 |
| 2016 | 29 | 11 | 3 | 4 | 4 | 1 | 1 | 0 | 38 | 16 |
| 2017 | 17 | 10 | 0 | 0 | 0 | 0 | 7 | 5 | 24 | 15 |
| 2018 | 0 | 0 | 0 | 0 | 0 | 0 | 2 | 0 | 2 | 0 |
| ญี่ปุ่น | ลีก | ถ้วยสมเด็จพระจักรพรรดิ | เจลีกคัพ | เอเชีย | รวม |
| ซานเฟรซ ฮิโระชิมะ | 2018 | เจลีก ดิวิชัน 1 | 32 | 6 | 5 | 1 | — | — | 37 | 7 |
| รวมทั้งหมด | 298 | 137 | 32 | 21 | 22 | 13 | 32 | 10 | 390 | 181 |

### ประตูในนามทีมชาติ

| # | วันที่ | สถานที่ | พบ | ประตู | ผล | รายการ |
| --- | --- | --- | --- | --- | --- | --- |
| 1. | 8 ตุลาคม 2550 | กรุงเทพ, ไทย | ธงชาติมาเก๊า มาเก๊า | 1-0 | 7-1 | ฟุตบอลโลก 2010 รอบคัดเลือก |
| 2. | 16 ตุลาคม 2550 | มาเก๊า, มาเก๊า | ธงชาติมาเก๊า มาเก๊า | 2-0 | 6-1 | ฟุตบอลโลก 2010 รอบคัดเลือก |
| 3. | 20 พฤษภาคม 2551 | กรุงเทพ, ไทย | ธงชาติเนปาล เนปาล | 1-0 | 7-0 | อุ่นเครื่อง |
| 4. | 4-0 |
| 5. | 25 พฤษภาคม 2551 | กรุงเทพ, ไทย | ธงชาติอิรัก อิรัก | 2-0 | 2-1 | อุ่นเครื่อง |
| 6. | 16 พฤศจิกายน 2551 | ฮานอย, เวียดนาม | ธงชาติเวียดนาม เวียดนาม | 2-1 | 2-2 | ทีแอนด์ที คัพ 2551 |
| 7. | 10 ธันวาคม 2551 | ภูเก็ต, ไทย | ธงชาติมาเลเซีย มาเลเซีย | 2-0 | 3-0 | เอเอฟเอฟ ซูซูกิ คัพ 2551 |
| 8. | 10 ธันวาคม 2551 | ภูเก็ต, ไทย | ธงชาติมาเลเซีย มาเลเซีย | 3-0 | 3-0 | เอเอฟเอฟ ซูซูกิ คัพ 2551 |
| 9. | 16 ธันวาคม 2551 | จาการ์ตา, อินโดนีเซีย | ธงชาติอินโดนีเซีย อินโดนีเซีย | 1-0 | 1-0 | เอเอฟเอฟ ซูซูกิ คัพ 2551 |
| 10. | 28 ธันวาคม 2551 | ฮานอย, เวียดนาม | ธงชาติเวียดนาม เวียดนาม | 1-0 | 1-1 | เอเอฟเอฟ ซูซูกิ คัพ 2551 |
| 11. | 21 มกราคม 2552 | ภูเก็ต, ไทย | ธงชาติเลบานอน เลบานอน | 1-0 | 2-1 | คิงส์ คัพ 2552 |
| 12. | 5 กุมภาพันธ์ 2552 | ไซตามะ, ญี่ปุ่น | ธงชาติซาอุดีอาระเบีย ซาอุดีอาระเบีย | 2-1 | 2-1 | กระชับมิตร |
| 13. | 28 มีนาคม 2552 | กรุงเทพ, ไทย | ธงชาตินิวซีแลนด์ นิวซีแลนด์ | 1-1 | 3-1 | กระชับมิตร |
| 14. | 3-1 |
|
| 15. | 18 กรกฎาคม 2552 | ธันเดอร์โดมสเตเดียม, ปากเกร็ด, ประเทศไทย | ธงชาติปากีสถาน ปากีสถาน | 1–0 | 4–0 | เกมกระชับมิตร |
| 16. | 3–0 |
|
| 17. | 14 กรกฎาคม 2554 | บุรีรัมย์, ไทย | ธงชาติประเทศพม่า พม่า | 1-0 | 1-0 | กระชับมิตร |
| 18. | 2 กันยายน 2554 | บริสเบน, ออสเตรเลีย | ธงชาติออสเตรเลีย ออสเตรเลีย | 1-0 | 1-2 | ฟุตบอลโลก 2014 รอบคัดเลือก |
| 19. | 6 กันยายน 2554 | กรุงเทพ, ไทย | ธงชาติโอมาน โอมาน | 2-0 | 3-0 | ฟุตบอลโลก 2014 รอบคัดเลือก |
| 20. | 24 กุมภาพันธ์ 2555 | เชียงใหม่, ไทย | Flag of the Maldives มัลดีฟส์ | 3-0 | 3-0 | กระชับมิตร |
| 21. | 17 พฤศจิกายน 2555 | กรุงเทพ, ไทย | ธงชาติบังกลาเทศ บังกลาเทศ | 2-0 | 5-0 | กระชับมิตร |
| 22. | 3-0 |
| 23. | 4-0 |
| 24. | 27 พฤศจิกายน 2555 | กรุงเทพ, ไทย | ธงชาติประเทศพม่า พม่า | 1-0 | 4-0 | เอเอฟเอฟ ซูซูกิ คัพ 2555 |
| 25. | 3-0 |
| 26. | 4-0 |
| 27. | 9 ธันวาคม 2555 | กัวลาลัมเปอร์, มาเลเซีย | ธงชาติมาเลเซีย มาเลเซีย | 1-1 | 1-1 | เอเอฟเอฟ ซูซูกิ คัพ 2555 (รอบรองชนะเลิศ) |
| 28. | 13 ธันวาคม 2555 | กรุงเทพ, ไทย | ธงชาติมาเลเซีย มาเลเซีย | 1-0 | 2-0 | เอเอฟเอฟ ซูซูกิ คัพ 2555 (รอบรองชนะเลิศ) |
| 29. | 15 ตุลาคม 2556 | เตหะราน, อิหร่าน | ธงชาติอิหร่าน อิหร่าน | 1-2 | 1-2 | เอเชียน คัพ 2015 รอบคัดเลือก |
| 30. | 16 มิถุนายน 2558 | ไทเป, ไต้หวัน | ธงชาติจีนไทเป จีนไทเป | 1-0 | 2-0 | ฟุตบอลโลก 2018 รอบคัดเลือก |
| 31. | 2-0 |
| 32. | 3 กันยายน 2558 | กรุงเทพ, ไทย | ธงชาติอัฟกานิสถาน อัฟกานิสถาน | 2-0 | 2-0 | กระชับมิตร |
| 33. | 12 พฤศจิกายน 2558 | กรุงเทพ, ไทย | ธงชาติจีนไทเป จีนไทเป | 1-1 | 4-2 | ฟุตบอลโลก 2018 รอบคัดเลือก |
| 34. | 3 มิถุนายน 2559 | กรุงเทพ, ไทย | ธงชาติซีเรีย ซีเรีย | 1-0 | 2-2 | คิงส์ คัพ 2559 |
| 35. | 15 พฤศจิกายน 2559 | กรุงเทพ, ไทย | ธงชาติออสเตรเลีย ออสเตรเลีย | 1-1 | 2-2 | ฟุตบอลโลก 2018 รอบคัดเลือก |
| 36. | 2-1 |
| 37. | 19 พฤศจิกายน 2559 | บูเกา, ฟิลิปปินส์ | ธงชาติอินโดนีเซีย อินโดนีเซีย | 2-0 | 4-2 | เอเอฟเอฟ ซูซูกิ คัพ 2559 |
| 38. | 3-2 |
| 39. | 4-2 |
| 40. | 4 ธันวาคม 2559 | ย่างกุ้ง, พม่า | ธงชาติประเทศพม่า พม่า | 1-0 | 2-0 | เอเอฟเอฟ ซูซูกิ คัพ 2559 |
| 41. | 2-0 | 2-0 | เอเอฟเอฟ ซูซูกิ คัพ 2559 |
| 42. | 14 ธันวาคม 2559 | โบกอร์, อินโดนีเซีย | ธงชาติอินโดนีเซีย อินโดนีเซีย | 1-0 | 1-2 | เอเอฟเอฟ ซูซูกิ คัพ 2559 |
| 43. | 5 ตุลาคม 2560 | มัณฑะเลย์, พม่า | ธงชาติประเทศพม่า พม่า | 2-0 | 3-1 | กระชับมิตร |
| 44. | 8 ตุลาคม 2560 | นนทบุรี, ไทย | ธงชาติเคนยา เคนยา | 1-0 | 1-0 | กระชับมิตร |
| 45. | 6 มกราคม 2562 | อาบูดาบี, สหรัฐอาหรับเอมิเรตส์ | ธงชาติอินเดีย อินเดีย | 1-1 | 1-4 | เอเชียน คัพ 2019 |
| 46. | 10 ตุลาคม 2562 | ปทุมธานี, ไทย | Flag of the Republic of the Congo สาธารณรัฐคองโก | 1-0 | 1-1 | กระชับมิตร |
| 47. | 15 ตุลาคม 2562 | ปทุมธานี, ไทย | Flag of the United Arab Emirates สหรัฐอาหรับเอมิเรตส์ | 1-0 | 2-1 | ฟุตบอลโลก 2022 รอบคัดเลือก |
| 48. | 11 ธันวาคม พ.ศ. 2564 | สนามกีฬาแห่งชาติสิงคโปร์ สิงคโปร์ | ธงชาติประเทศพม่า พม่า | 1–0 | 4–0 | ฟุตบอลชิงแชมป์แห่งชาติอาเซียน 2020 |
| 49. | 2–0 |
| 50. | 14 ธันวาคม พ.ศ. 2564 | ธงชาติฟิลิปปินส์ ฟิลิปปินส์ | 1–0 | 2–1 |
| 51. | 2–1 |
| 52. | 31 พฤษภาคม พ.ศ. 2565 | ปทุมธานี, ไทย | ธงชาติบาห์เรน บาห์เรน | 1–0 | 1–2 | กระชับมิตร |
| 53. | 8 มิถุนายน พ.ศ. 2565 | นามังแกน, อุซเบกิสถาน | Flag of the Maldives มัลดีฟส์ | 2–0 | 3–0 | เอเชียนคัพ รอบคัดเลือก |
| 54. | 11 ธันวาคม พ.ศ. 2565 | ปทุมธานี, ไทย | ธงชาติประเทศพม่า พม่า | 1–0 | 6–0 | กระชับมิตร |
| 55. | 5–0 |
| 56. | 20 ธันวาคม พ.ศ. 2565 | กัวลาลัมเปอร์, มาเลเซีย | ธงชาติบรูไน บรูไน | 2–0 | 5–0 | ฟุตบอลชิงแชมป์แห่งชาติอาเซียน 2022 |
| 57. | 26 ธันวาคม พ.ศ. 2565 | สนามกีฬาธรรมศาสตร์ รังสิต จังหวัดปทุมธานี, ไทย | ธงชาติฟิลิปปินส์ ฟิลิปปินส์ | **1**–0 | 4–0 |
| 58. | **2**–0 |
| 59. | 2 มกราคม พ.ศ. 2566 | สนามกีฬาธรรมศาสตร์ รังสิต จังหวัดปทุมธานี, ไทย | ธงชาติกัมพูชา กัมพูชา | **1**–0 | 3–1 |
| 60. | **3**–1 |
| 61. | 10 มกราคม พ.ศ. 2566 | สนามกีฬาธรรมศาสตร์ รังสิต จังหวัดปทุมธานี, ไทย | ธงชาติมาเลเซีย มาเลเซีย | **1**–0 | 3–0 |
| 62. | 16 มิถุนายน พ.ศ. 2566 | National Stadium, Kaohsiung, ประเทศไต้หวัน | ธงชาติจีนไทเป จีนไทเป | **1**–1 | 2–2 | กระชับมิตร |
| 63. | 19 มิถุนายน พ.ศ. 2566 | Hong Kong Stadium, So Kon Po, ฮ่องกง | ธงชาติฮ่องกง ฮ่องกง | **1**–0 | 1–0 |
| 64. | 7 กันยายน พ.ศ. 2566 | สนามกีฬาสมโภชเชียงใหม่ 700 ปี, จังหวัดเชียงใหม่, ไทย | ธงชาติเลบานอน เลบานอน | **2**–1 | 2–1 | คิงส์คัพ 2023 |

หมายเหตุ: 2 ประตู ในการเตะกระชับมิตรกับปากีสถานเมื่อวันที่ 18 กรกฎาคม 2552 เป็นการเตะแบบไม่เป็นทางการ

รางวัลที่ได้รับ
---------------

### รางวัลในระดับสโมสร

เมืองทอง ยูไนเต็ด
* ไทยพรีเมียร์ลีก (4) : 2552, 2553, 2555, 2559
* ฟุตบอลถ้วยพระราชทาน ประเภท ก. (1) : 2553
* ลีกภูมิภาค ดิวิชั่น 2 (1) : 2550
* ไทยลีกคัพ (2): 2559, 2560
* ไทยแลนด์แชมเปียนส์คัพ (1): 2560
* แม่โขงคลับแชมเปียนชิพ (1): 2560

บีจี ปทุม ยูไนเต็ด
* ไทยลีก (1) : 2563–64
* ไทยแลนด์แชมเปียนส์คัพ (1): 2564, 2565

### รางวัลในนามทีมชาติ

ไทย รุ่นไม่เกิน 23 ปี
* ซีเกมส์  **เหรียญทอง** (1): 2550

ไทย
* ฟุตบอลชิงแชมป์แห่งชาติอาเซียน (3): 2559, 2563, 2565
* ฟุตบอลชิงถ้วยพระราชทานคิงส์คัพ (1): 2559

### เกียรติประวัติอื่น ๆ

* ดาวซัลโวฟุตบอลชิงแชมป์แห่งชาติอาเซียน (5) : 2551, 2555, 2559, 2563, 2565
* นักเตะยอดเยี่ยมประจำปี ไทยพรีเมียร์ลีก (1) : 2555
* ดาวซัลโว ไทยพรีเมียร์ลีก (1) : 2555
* พ.ศ. 2555 รางวัลรองชนะเลิศ นักกีฬาสมัครเล่นยอดเยี่ยมชาย สยามกีฬาอวอร์ดส์ ครั้งที่ 6
* พ.ศ. 2556 คว้า 3 รางวัลจากงานประกาศรางวัล ฟุตบอลสยาม โกลเดนบอล ครั้งที่ 3 ประกอบไปด้วย
	+ รางวัลนักเตะยอดเยี่ยม
	+ รางวัลดาวซัลโวไทยลีก ร่วมกับ คลีตัน ซิลวา (บีอีซี เทโรศาสน)
	+ รางวัลฟุตบอลสยาม โกลเดนบอล ออลสตาร์ ไทยพรีเมียร์ลีก ติดทีมออลสตาร์ในตำแหน่ง กองหน้า ร่วมกับ คลีตัน ซิลวา (บีอีซี เทโรศาสน)

ชีวิตส่วนตัว
------------

ธีรศิลป์ มีบิดาชื่อ พ.อ.อ.ประสิทธิ์ แดงดา ซึ่งเป็นชาวจังหวัดสุรินทร์ โดยพ่อของธีรศิลป์ก็เป็นนักฟุตบอลเก่าและมาเป็นนักฟุตบอลอาชีพที่กรุงเทพตั้งแต่วัยหนุ่ม ภายหลังพ่อของธีรศิลป์ได้กลับไปสุรินทร์เปิดรีสอร์ทและธีรศิลป์ก็ได้นำเงินจากการเตะฟุตบอลช่วยพ่อลงทุนด้วย สำหรับที่มาของชื่อ ธีรศิลป์ นั้น พ.อ.อ.ประสิทธิ์ ได้เปิดเผยว่า ที่มาของชื่อเพราะเชื่อในเรื่องนามมงคล และยังได้ยึดถือเอาชื่อของ พล.อ.อ.ธีรศิลป์ คัมภีรญาณนนท์ อดีตผู้บัญชาการโรงเรียนนายเรืออากาศ ในสมัยที่ตนเองทำหน้าที่เฮดโค้ชของทีมโรงเรียนจ่าอากาศ และเป็นนักฟุตบอลระดับถ้วย ค ให้กับต้นสังกัดมาตั้ง เพราะเคารพนับถือเป็นการส่วนตัว

และธีรศิลป์ยังมีน้องสาวชื่อธนีกาญจน์ แดงดา ซึ่งเป็นนักฟุตบอลเช่นกัน

อ้างอิง
-------

1. ↑  ขัอมูลนักเตะ เอสซีจี เมืองทอง ยูไนเต็ด
2. ↑  "ไปแล้ว!!ธีรศิลป์บุกทีมตราหมีลั่นพร้อมเต็มสูบ". *siamsport.co.th*. SiamSport. 9 January 2013. คลังข้อมูลเก่าเก็บจากแหล่งเดิมเมื่อ 2013-01-13. สืบค้นเมื่อ 9 January 2013.
3. ↑  "ธีรศิลป์ถึงมาดริดเแล้วประเดิมซ้อม11ม.ค.นี้ทันที". *siamsport.co.th*. SiamSport. 10 January 2013. คลังข้อมูลเก่าเก็บจากแหล่งเดิมเมื่อ 2013-01-13. สืบค้นเมื่อ 10 January 2013.
4. ↑  "เทพมุ้ยโชว์ฟอร์มเจ๋งประเดิมทีมสำรองตราหมี". *siamsport.co.th*. SiamSport. 14 January 2013. คลังข้อมูลเก่าเก็บจากแหล่งเดิมเมื่อ 2013-01-17. สืบค้นเมื่อ 14 January 2013.
5. ↑  "ด่วน! "มุ้ย" ยกเลิกสัญญาอัลเมริอาเรียบร้อยแล้ว!". ผู้จัดการออนไลน์. 21 January 2015. คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 21 January 2015.
6. ↑  ทาบสถิติ! ธีรศิลป์ซัดให้ทีมชาติไทยในบอลโลกเท่า"เดอะตุ๊ก"
7. ↑  **มวยสยามรายวัน**. ปีที่ 19 ฉบับที่ 6764. วันพุธที่ 7 มีนาคม พ.ศ. 2555. หน้า 17
8. ↑  "ยิ่งใหญ่!เทพมุ้ยซิวรางวัลยอดเยี่ยมฟุตบอลสยามโกลเดนบอล - สยามสปอร์ต". คลังข้อมูลเก่าเก็บจากแหล่งเดิมเมื่อ 2013-01-24. สืบค้นเมื่อ 2013-01-23.
9. ↑  ""มุ้ย" สานฝันพ่อบินทดสอบฝีเท้าที่สเปน - Politics - Manager Online". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2014-09-07.
10. ↑  "พ่อมุ้ยสุดปลื้มลูกได้ทำตามฝันลุยลีกยุโรป". คลังข้อมูลเก่าเก็บจากแหล่งเดิมเมื่อ 2014-08-20. สืบค้นเมื่อ 2014-09-07.
11. ↑  รู้ไว้ใช่ว่า พ่อมุ้ยเผยที่มาชื่อของ "ธีรศิลป์"
12. ↑  ตามรอย "พี่มุ้ย" ! ธนีกานต์ แดงดา ลุยบอลลีกญี่ปุ่น

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ ธีรศิลป์ แดงดา

| * ด
* ค
* ก
ผู้เล่นชุดปัจจุบันของสโมสรฟุตบอลบีจี ปทุม ยูไนเต็ด  |
| --- |
| 
* 2 กฤษดา
* 3 ชินภัทร์
* 4 เชาว์วัฒน์
* 5 คาร์โดโซ่
* 6 สารัช
* 7 อัลวึส
* 9 สุรชาติ (c)
* 10 ธีรศิลป์
* 11 เซอร์เกเยฟ
* 14 อัลวาเรซ
* 15 อภิสิทธิ์
* 16 จักพัน
* 17 อีร์ฟัน
* 18 ชนาธิป
* 19 เจนรบ
* 22 ชนานันท์
* 23 สันติภาพ
* 24 สจวร์ต
* 26 กิตติพงศ์
* 27 บุชน์ยา
* 33 วัฒนากรณ์
* 36 พิธิวัต
* 48 กนกพล
* 49 นราวิชญ์
* 55 ชนภัช
* 81 วาริส
* 93 พิศาล
* 99 อิคซัน
* หัวหน้าผู้ฝึกสอน: เทงูราโมริ

 |

| * ด
* ค
* ก
ทีมชาติไทย – เอเชียนคัพ 2007 |
| --- |
| 
* 1 วีระ
* 2 สุรีย์
* 3 ปฏิภาณ
* 4 เจษฎา
* 5 นิเวส
* 6 ณัฐพร
* 7 ดัสกร
* 8 สุเชาว์
* 9 เทิดศักดิ์
* 10 ตะวัน
* 12 นิรุจน์
* 13 เกียรติศักดิ์
* 14 ธีรเทพ
* 16 เกียรติประวุฒิ
* 17 สุธี
* 18 สินทวีชัย
* 19 พิชิตพงษ์
* 20 หัตฐพร
* 21 ธีรศิลป์
* 22 นริศ
* 23 พิพัฒน์
* 24 อภิเชษฐ์
* 28 ณัฐพงษ์
* 29 อภิชาติ
* ผู้ฝึกสอน: ชาญวิทย์

 | ไทย |

| * ด
* ค
* ก
รายชื่อนักกีฬาทีมชาติไทย – เอเชียนคัพ 2019 |
| --- |
| 
* 1 ฉัตรชัย
* 2 ศศลักษณ์
* 3 ธีราทร
* 4 เฉลิมพงษ์
* 5 อดิศร
* 6 พรรษา
* 7 สุมัญญา
* 8 ฐิติพันธ์
* 9 อดิศักดิ์
* 10 ธีรศิลป์
* 11 กรกช
* 12 ชนานันท์
* 13 สรานนท์
* 14 สรรวัชญ์
* 15 สุพรรณ
* 16 มิก้า
* 17 ธนบูรณ์
* 18 ชนาธิป
* 19 ทริสตอง
* 20 สิโรจน์
* 21 ปกเกล้า
* 22 ศุภชัย
* 23 ศิวรักษ์
* ผู้ฝึกสอน: ราเยวัตส์ (นัดแรก) / ศิริศักดิ์ (นัดหลังจากนั้น)

 | ไทย |

| * ด
* ค
* ก
ผู้ทำประตูสูงสุดในไทยลีก |
| --- |
| 
* 2539: อัมพร
* 2540: วรวุฒิ
* 2541: รณชัย
* 2542: สุธี
* 2543: สุธี
* 2544–45: วรวุฒิ, ปิติพงษ์
* 2545–46: ศรายุทธ
* 2546–47: วิมล
* 2547–48: ศุภกิจ, ศรายุทธ
* 2549: พิพัฒน์
* 2550: ฟาเบียโน
* 2551: อานนท์
* 2552: อานนท์
* 2553: ทาคาม
* 2554: โอฮานด์ซา
* 2555: ธีรศิลป์, เคลย์ตง
* 2556: กอนซาเลซ
* 2557: เอเบร์ชี
* 2558: จีโอกู
* 2559: เคลย์ตง
* 2560: บอสโควิช
* 2561: จีโอกู
* 2562: ดูมบูยา
* 2563–64: ทาร์เดลี
* 2564–65: ซูวาริส
* 2565–66: ศุภชัย

 |